stanford-oval/wikipedia huggingface dataset:
โลกตะวันตก
หนังสืออ่านเพิ่ม

Ankerl, Guy (2000). Coexisting contemporary civilizations : Arabo-Muslim, Bharati, Chinese, and Western. INU societal research. Vol. 1. Geneva: INU Press. ISBN 2-88155-004-5.
Bavaj, Riccardo: "The West": A Conceptual Exploration , European History Online, Mainz: Institute of European History, 2011, retrieved: November 28, 2011.
Duchesne, Ricardo (2011): The Uniqueness of Western Civilization, Studies in Critical Social Sciences, Vol. 28, Leiden and Boston: Brill, ISBN 978-90-04-19248-5
J.F.C. Fuller. A Military History of the Western World. Three Volumes. New York: Da Capo Press, Inc., 1987 and 1988.
โรงเรียนแห่งเอเธนส์ (ราฟาเอล) แสดงให้เห็นถึงการชุมนุมของนักคิดที่โดดเด่นที่สุดในสมัยคลาสสิก วาดขึ้นบนผนังปูนปลาสเตอร์เปียก โดยราฟาเอล, ค.ศ. 1510-1511
การแบ่งจักรวรรดิโรมันหลังจากปีค.ศ. 395 ออกเป็นภาคตะวันตกและตะวันออก การแบ่งในเชิงภูมิรัฐศาสตร์ในยุโรปซึ่งทำให้เกิดฝ่ายตะวันตกและตะวันออกนั้นมีต้นกำเนิดจากจักรวรรดิโรมัน
โลกในสมัยกรีกโบราณ, 550 ปีก่อนคริสตกาล
จักรวรรดิโรมันภายใต้การปกครองของจักรพรรดิทราจันในปีค.ศ. 117
การปฏิวัติอุตสาหกรรมซึ่งเริ่มขึ้นในบริเตนใหญ่ในช่วงกลางทศวรรษที่ 18 ถึงต้นศตวรรษที่ 19 ทำให้เศรษฐกิจทั่วโลกเปลี่ยนไปตลอดกาล
โลก ตะวันตก และ ตะวันออก ในค.ศ. 1980 ซึ่งถูกนิยามโดยสงครามเย็น สงครามเย็นได้แบ่งยุโรปออกเป็นส่วนตะวันตกและตะวันออกโดยมีม่านเหล็กกั้นกลาง
สหภาพยุโรปและสมาคมการค้าเสรียุโรป   ประเทศสมาชิกสหภาพยุโรป (ปี 2013)  ประเทศสมาชิกสมาคมการค้าเสรียุโรป
ช่อง 3 แฟมิลี

| --- | --- |

ชื่ออื่น: ช่อง 13 / ช่อง 13 Family
ประเทศ:  ไทย
พื้นที่แพร่ภาพ:  ประเทศไทย
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ
สำนักงานใหญ่: 3199 อาคารมาลีนนท์ ทาวเวอร์ ถนนพระรามที่ 4 แขวงคลองตัน เขตคลองเตย กรุงเทพมหานคร
แบบรายการ
ภาษา: ไทย
ระบบภาพ: 576i (16:9 คมชัดปกติ)
ความเป็นเจ้าของ
เจ้าของ: ช่อง 3 HD   บริษัท บีอีซี-มัลติมีเดีย จำกัด
บุคลากรหลัก: วิชัย มาลีนนท์ ประสาร มาลีนนท์ ประวิทย์ มาลีนนท์
ช่องรอง: ช่อง 3 HD ช่อง 3 SD
ประวัติ
ก่อตั้ง: 25 เมษายน 2557
เริ่มออกอากาศ: 25 เมษายน 2557
ยุติออกอากาศ: 30 กันยายน 2562 (5 ปี 158 วัน)
ลิงก์
เว็บไซต์: www.ch3thailand.com
ออกอากาศ

ภาคพื้นดิน
ดิจิทัล: ช่อง 13 (มักซ์#4 : ส.ส.ท.)
เคเบิลทีวี
ช่อง 13
ทีวีดาวเทียม
ทรูวิชั่นส์: ช่อง 13
สื่อสตรีมมิง
Ch3Thailand: ชมรายการสด
 
ช่อง 3 แฟมิลี (อังกฤษ: Channel 3 Family) เป็นช่องโทรทัศน์ภาคพื้นดินระบบดิจิทัล กลุ่มบริการทางธุรกิจระดับชาติประเภทรายการเด็ก เยาวชน และครอบครัวในอดีต ซึ่งบริษัท บีอีซี-มัลติมีเดีย จำกัด เป็นผู้รับใบอนุญาตประกอบกิจการจาก กสทช. เริ่มออกอากาศเป็นปฐมทัศน์ ตั้งแต่วันที่ 25 เมษายน 2557 โดยกำหนดสัดส่วนผังรายการออกเป็น ประเภทเด็กและครอบครัว 75% ประเภทข่าวสารและสาระ 25% ซึ่งประกอบด้วยเนื้อหาจากต่างประเทศ อาทิ ภาพยนตร์และละครชุดในภาษาจีน, ภาษาเกาหลี และภาษาอังกฤษเป็นสำคัญ ร่วมกับเนื้อหาของผู้ผลิตสัญชาติไทย เช่นบริษัท บีอีซี-เทโร เอ็นเตอร์เทนเมนต์ จำกัด (มหาชน), บริษัท ทีวีธันเดอร์ จำกัด, บริษัท บรอดคาสต์ไทยเทเลวิชัน จำกัด, อาร์แอลจี, มาร์กอินมีเดีย เป็นต้น โดยมีเนื้อหามุ่งไปที่กลุ่มเด็ก
ช่อง 3 Family ประมูลมาด้วยมูลค่า 666 ล้านบาท ตลอดช่วง 5 ปีทำรายได้รวม 636 ล้านบาท เรตติ้งดีที่สุด 0.083 ในปี 2558 และต่ำสุด 0.012 ปี 2557
การขอคืนใบอนุญาต

เมื่อวันที่ 10 พฤษภาคม 2562 บริษัท บีอีซี เวิลด์ จำกัด (มหาชน) ได้ส่งหนังสือแจ้งกรรมการผู้จัดการตลาดหลักทรัพย์แห่งประเทศไทย ว่าคณะกรรมการของบริษัท บีอีซี เวิลด์ จำกัด (มหาชน) มีมติให้บริษัท บีอีซี-มัลติมีเดีย จำกัด ซึ่งเป็นบริษัทย่อยของบริษัท บีอีซี เวิลด์ จำกัด (มหาชน) ที่ได้รับใบอนุญาตและดำเนินการออกอากาศช่อง 3 เอสดี และช่อง 3 Family แจ้งความประสงค์ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อขอคืนใบอนุญาตออกอากาศโทรทัศน์ในระบบดิจิทัล โดยได้ระบุเหตุผลว่าอุตสาหกรรมโฆษณาทางโทรทัศน์และพฤติกรรมผู้บริโภคมีความเปลี่ยนแปลง จึงให้บีอีซี-มัลติมีเดียคืนใบอนุญาตเพื่อให้เหมาะสมกับสภาพการแข่งขัน
ตั้งแต่วันที่ 30 กันยายน 2562 ช่อง 3 Family และช่อง 3 เอสดี ได้ยุติการออกอากาศ โดยช่อง 3 Family ยุติออกอากาศก่อนในเวลา 22:30 น. หลังจากที่ยุติการออกอากาศแล้ว การดำเนินงานและการผลิตรายการต่าง ๆ ได้ถูกควบรวมกับช่อง 3 เอชดี ซึ่งได้รับใบอนุญาตโดยบริษัทเดียวกันที่ยังออกอากาศอยู่
ลิขสิทธิ์ในการถ่ายทอดสดกีฬา

เซปักตะกร้อ ไทยแลนด์ลีก ฤดูกาล 2559, 2560
ฟุตบอลโลก 2018 รอบคัดเลือก โซนยุโรป (ถือลิขสิทธิ์ร่วมกับ จีเอ็มเอ็ม แกรมมี่)
วอลเลย์บอลหญิงชิงแชมป์สโมสรโลก 2017 (ถ่ายทอดสดบางรอบและบางคู่ที่น่าสนใจ)
วอลเลย์บอลเวิลด์ลีก 2017 (ถ่ายทอดสดบางรอบและบางคู่ที่น่าสนใจ)
ฟีฟ่าคอนเฟเดอเรชันส์คัพ 2017 (ถ่ายทอดสดเฉพาะคู่ที่ทางสถานีได้วางโปรแกรมการถ่ายทอดสด ร่วมกับ ช่อง 28 SD , ช่อง 33 HD)
วอลเลย์บอลเวิลด์กรังด์ปรีซ์ 2017 (ถ่ายทอดสดในแต่ละสัปดาห์ในแต่ละรอบและแต่ละคู่ที่น่าสนใจโดยขึ้นอยู่กับสถานีที่จะจัดวางโปรแกรมการถ่ายทอดสด ร่วมกับ ช่อง 28 SD , ช่อง 33 HD)
วอลเลย์บอลหญิงเนชันส์ลีก 2018 (ถ่ายทอดสดในแต่ละสัปดาห์ในแต่ละรอบและแต่ละคู่ที่น่าสนใจโดยขึ้นอยู่กับสถานีที่จะจัดวางโปรแกรมการถ่ายทอดสด ร่วมกับ ช่อง 28 SD , ช่อง 33 HD)
วอลเลย์บอลชายเนชันส์ลีก 2018 (ถ่ายทอดสดบางรอบและบางคู่ที่น่าสนใจ)
วอลเลย์บอลหญิงเนชันส์ลีก 2019 (ถ่ายทอดสดในแต่ละสัปดาห์ในแต่ละรอบและแต่ละคู่ที่น่าสนใจโดยขึ้นอยู่กับสถานีที่จะจัดวางโปรแกรมการถ่ายทอดสด ร่วมกับ ช่อง 33 HD)
วอลเลย์บอลชายเนชันส์ลีก 2019 (ถ่ายทอดสดบางรอบและบางคู่ที่น่าสนใจ)
ลิขสิทธิ์ในการถ่ายทอดสดกีฬา > รายการข่าวที่เคยออกอากาศ

ข่าวในพระราชสำนัก - (ดึงสัญญาณจากช่อง 3 HD)
คัดข่าวดี
ครอบครัวข่าวเช้า
ข่าวสั้น 13
เที่ยงเปิดประเด็น
ค่ำทันข่าว
Bulletin utama
ข่าว 3 พาดหัว
พรหมลิขิต
ข่าว 3 ตรงประเด็น
ดูเพิ่ม

รายชื่อละครโทรทัศน์ทางช่อง 3 เอชดี
บีอีซี เวิลด์
ครอบครัวข่าว 3
ช่อง 3 เอสดี
ช่อง 3 เอชดี
วิทยุครอบครัวข่าว
แหล่งข้อมูลอื่น

ผังรายการ ช่อง 3 แฟมิลี เก็บถาวร 2014-10-13 ที่ เวย์แบ็กแมชชีน
ช่อง 3 แฟมิลี ที่เฟซบุ๊ก
เฉิน อี้ (จอมพล)

| จอมพลเฉิน อี้ |
| --- | --- |
陈毅


รองนายกรัฐมนตรีจีน
ดำรงตำแหน่ง กันยายน ค.ศ. 1954 – มกราคม ค.ศ. 1972
หัวหน้ารัฐบาล: โจว เอินไหล
รัฐมนตรีว่าการกระทรวงการต่างประเทศ คนที่ 2
ดำรงตำแหน่ง 11 กุมภาพันธ์ ค.ศ. 1958 – 6 มกราคม ค.ศ. 1972
หัวหน้ารัฐบาล: โจว เอินไหล
รอง: หลัว กุ้ยปัว
ก่อนหน้า: โจว เอินไหล
ถัดไป: จี เผิงเฟย์
เลขาธิการพรรคประจำนครเซี่ยงไฮ้
ดำรงตำแหน่ง ค.ศ. 1950 – ค.ศ. 1954
ก่อนหน้า: เหรา ชู่ฉือ
ถัดไป: เคอ ชิ่งชือ
นายกเทศมนตรีนครเซี่ยงไฮ้ คนที่ 8
ดำรงตำแหน่ง พฤษภาคม ค.ศ. 1949 – พฤศจิกายน ค.ศ. 1958
ก่อนหน้า: จ้าว จู่คัง
ถัดไป: เค่อ ชิ่งชือ
อธิการบดีมหาวิทยาลัยการต่างประเทศจีน คนที่ 1
ดำรงตำแหน่ง ค.ศ. 1955 – ค.ศ. 1969
ก่อนหน้า: ไม่มี
ถัดไป: หลิว ชุน ปิดจนถึง 1980
 
ข้อมูลส่วนบุคคล
เกิด: เฉิน ชื่อจฺวิ้น (陈世俊) 26 สิงหาคม ค.ศ. 1901(1901-08-26) อำเภอเล่อจื้อ เสฉวน จักรวรรดิชิง
เสียชีวิต: 6 มกราคม ค.ศ. 1972(1972-01-06) (70 ปี) ปักกิ่ง สาธารณรัฐประชาชนจีน
คู่สมรส:   เซียว จฺวี๋อิง (萧菊英) (สมรส 1930; เสียชีวิต 1932)  ไล่ เยฺว่หมิง (赖月明) (สมรส 1932) (ต่อมาแยกทางกันเพราะสงคราม โดยต่างฝ่ายต่างเชื่อว่าอีกฝ่ายเสียชีวิตไปแล้ว เธอแต่งงานใหม่ในภายหลัง) จาง เฉียน (张茜) (สมรส 1940) 
บุตร: เฉิน เฮ่าซู, เฉิน เสียวหลู่
ญาติ: หวัง กวงย่า
ชื่อเล่น: 元帅诗人 (yuán shuài shī rén, "จอมพลนักกวี")  陈老总 (Chén lǎozǒng, "หัวหน้าเก่าเฉิน")  501 (สัญญาณเรียกขานทางทหาร)
ยศที่ได้รับการแต่งตั้ง
รับใช้:  สาธารณรัฐประชาชนจีน
สังกัด:  กองทัพบกกองทัพปลดปล่อยประชาชน
ประจำการ: 1927–1972
ยศ: จอมพลแห่งสาธารณรัฐประชาชนจีน
บังคับบัญชา:   ผู้บัญชาการ กองทัพสนามจีนตะวันออก กองทัพปลดปล่อยประชาชน  รองผู้บัญชาการ กองทัพสนามจีนภาคกลาง กองทัพปลดปล่อยประชาชน 
ผ่านศึก:  การกรีธาทัพขึ้นเหนือ  สงครามจีน–ญี่ปุ่นครั้งที่สอง การรุกร้อยกรม  สงครามกลางเมืองจีน การเดินทัพทางไกล 
รางวัล:    เครื่องอิสริยาภรณ์ 1 สิงหาคม (ชั้นที่ 1)   เครื่องอิสริยาภรณ์เอกราชและเสรีภาพ (ชั้นที่ 1)   เครื่องอิสริยาภรณ์แห่งการปลดปล่อย (ชั้นที่ 1) 

เฉิน อี้ (จีน: 陈毅; พินอิน: Chén Yì; เวด-ไจลส์: Chen I; 26 สิงหาคม ค.ศ. 1901 – 6 มกราคม ค.ศ. 1972) เป็นผู้บัญชาการทหารและนักการเมืองคอมมิวนิสต์ชาวจีน ดำรงตำแหน่งนายกเทศมนตรีนครเซี่ยงไฮ้ตั้งแต่ ค.ศ. 1949 ถึง 1958 และรัฐมนตรีว่าการกระทรวงการต่างประเทศจีนตั้งแต่ ค.ศ. 1958 ถึง 1972 เขาเป็นหนึ่งในสิบจอมพลของสาธารณรัฐประชาชนจีน
ชีวิตช่วงต้น

เฉินเกิดในอำเภอเล่อจื้อ ใกล้เมืองเฉิงตู มณฑลเสฉวน ในครอบครัวขุนนางฐานะปานกลาง
สงคราม

เขาเป็นสหายของหลิน เปียวตั้งแต่สมัยที่พวกเขาทำการรบแบบกองโจร และมีบทบาทโดดเด่นในโซเวียตเจียงซี ต่อมา เนื่องจากอาการบาดเจ็บที่ขา เขาเป็นเพียงคนเดียวในบรรดาสิบจอมพลที่ไม่ได้เข้าร่วมการเดินทัพทางไกล ด้วยเหตุนี้ เฉินจึงได้เป็นผู้ใต้บังคับบัญชาของเย่ ถิงในกองทัพใหม่ที่สี่ในภายหลัง หลังอุบัติการณ์ว่านหนาน เฉินสืบทอดตำแหน่งต่อจากเย่ ถิงเป็นผู้บัญชาการกองทัพใหม่ที่สี่ในระหว่างสงครามจีน–ญี่ปุ่นครั้งที่สอง (1937–1945) เขาเป็นกำลังสำคัญในฐานะผู้บัญชาการกองทัพสนามที่ 3 โดยร่วมมืออย่างใกล้ชิดกับซู่ ยฺวี่ เพื่อนสนิทและสหายของเขา เมื่อซู่แสดงความเชี่ยวชาญและความสามารถของเขาในการทำสงครามรูปแบบขนาดใหญ่ การแบ่งหน้าที่ระหว่างพวกเขานั้นหมายความว่าเฉินยังคงทำหน้าที่บัญชาการกองทัพสนามที่ 3 แต่มุ่งเน้นไปที่การสนับสนุนแผนการรบของซู่รวมถึงงานด้านการเมือง ซึ่งเป็นความเชี่ยวชาญของเขา ดังนั้น เขาและซู่จึงเป็นผู้นำการตอบโต้การรุกของกองทัพก๊กมินตั๋งในชานตงในช่วงสงครามกลางเมืองจีน และต่อมาได้บัญชาการกองทัพคอมมิวนิสต์ที่เอาชนะกองกำลังก๊กมินตั๋งในการทัพหวยไห่และยึดครองภูมิภาคแยงซีตอนล่างในช่วง ค.ศ. 1948–49 หลังยึดเซี่ยงไฮ้ได้ เขายังคงอยู่ในเซี่ยงไฮ้ในฐานะนายกเทศมนตรี ซึ่งเขาควบคุมดูแลการฟื้นฟูเศรษฐกิจและเสถียรภาพของเมือง ใน ค.ศ. 1949 เขาเสนอจะบัญชาการกองทัพอาสาสมัครประชาชนในเกาหลี แต่เหมาปฏิเสธ อาจเป็นเพราะซู่ คู่หูของเฉินสุขภาพไม่ดีเนื่องจากบาดแผลจากสะเก็ดระเบิด และเลือกเผิง เต๋อหวยแทน เขาได้รับการเลื่อนยศเป็นจอมพลใน ค.ศ. 1955
สาธารณรัฐประชาชน

หลังการก่อตั้งสาธารณรัฐประชาชนจีน เฉินได้รับแต่งตั้งเป็นนายกเทศมนตรีนครเซี่ยงไฮ้ เขายังดำรงตำแหน่งรองนายกรัฐมนตรีตั้งแต่ ค.ศ. 1954 ถึง 1972 รัฐมนตรีว่าการกระทรวงการต่างประเทศตั้งแต่ ค.ศ. 1958 ถึง 1972 และอธิการบดีมหาวิทยาลัยการต่างประเทศจีนตั้งแต่ ค.ศ. 1961 ถึง 1969 ในฐานะรองนายกรัฐมนตรี เขาอยู่ในเหตุการณ์ช่วงความสัมพันธ์จีน–โซเวียตแตกหัก ในเดือนสิงหาคม ค.ศ. 1960 เฉินพยายามลดความตึงเครียดกับสหภาพโซเวียต โดยกล่าวต่อเอกอัครราชทูตโซเวียตประจำปักกิ่งในครั้งหนึ่งว่ามอสโกควรหยุด "ตัดความสัมพันธ์ฉันมิตรระหว่างสองชาติ" และสองสัปดาห์ต่อมากล่าวต่อรองรัฐมนตรีต่างประเทศโซเวียตว่ามอสโกและปักกิ่งควรพยายามรักษาพันธมิตรไว้
เช่นเดียวกับผู้กำหนดนโยบายชาวจีนคนอื่น ๆ เฉินมองว่าสนธิสัญญาห้ามทดสอบอาวุธนิวเคลียร์แบบจำกัดเดือนกรกฎาคม ค.ศ. 1963 เป็นการแสดงให้เห็นถึงการจัดแนวใหม่ของสหรัฐและสหภาพโซเวียตที่ต่อต้านจีน เฉินอธิบายว่า "มันมุ่งเป้ามาที่เรา"
ในช่วงการปฏิวัติวัฒนธรรม เฉินเป็นหนึ่งในผู้นำที่แสดงออกอย่างชัดเจนที่สุดในกระแสต่อต้านเดือนกุมภาพันธ์ ซึ่งวิพากษ์วิจารณ์การปฏิวัติวัฒนธรรมว่าสร้างความวุ่นวายทางสังคมและบ่อนทำลายความเป็นผู้นำของจีน ด้วยเหตุนี้ เขาจึงถูกบังคับให้ยื่นคำร้องขอลาพักงานและทำการวิพากษ์วิจารณ์ตนเอง แต่เขาไม่เคยถูกไล่ออก ดังนั้นโจว เอินไหลจึงทำหน้าที่รัฐมนตรีต่างประเทศแทน
เขาเป็นสมาชิกกรมการเมืองพรรคคอมมิวนิสต์จีนชุดที่ 8 ตั้งแต่ ค.ศ. 1956 ถึง 1967 แต่ไม่ได้รับแต่งตั้งให้เป็นสมาชิกกรมการเมืองชุดที่ 9 (ค.ศ. 1969) ถึงกระนั้น เขาก็ยังคงเป็นสมาชิกคณะกรรมาธิการกลางพรรคคอมมิวนิสต์จีนชุดที่ 9
หลังจอมพลหลิน เปียวเสียชีวิตใน ค.ศ. 1971 เขาก็ได้รับการกุ้ชื่อเสียง แม้จะไม่กลับคืนสู่พลังอำนาจเดิมของเขาก็ตาม เหมา เจ๋อตงเข้าร่วมงานศพของเฉินใน ค.ศ. 1972 นี่เป็นการปรากฏตัวต่อสาธารณะครั้งสุดท้ายของเหมาและเป็นการปรากฏตัวครั้งแรกของเขาในงานศพของผู้ใดก็ตามในช่วงการปฏิวัติวัฒนธรรม
ชีวิตส่วนตัว

เมื่อไม่ได้สวมเครื่องแบบทหาร เฉินเป็นที่รู้จักจากแว่นกันแดดและเสื้อเชิ้ตสีขาวอันเป็นเอกลักษณ์ของเขา เขาเป็นนักเล่นหมากล้อมตัวยงและมีบทบาทสำคัญในการผลักดันหมากล้อมให้เป็นกีฬาอาชีพในจีน
จาค็อบ โรเซนเฟลด์ (กลาง) หลิว เช่าฉี (ซ้าย) และเฉิน อี้ (ขวา)
รูปปั้นครึ่งตัวของเฉิน อี้ในวิทยาเขตมหาวิทยาลัยการต่างประเทศจีน
ฤดูพายุเฮอริเคนแอตแลนติก พ.ศ. 2565

| ฤดูพายุเฮอริเคนแอตแลนติก พ> ศ. 2565 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 5 มิถุนายน พ.ศ. 2565
ระบบสุดท้ายสลายตัว: 11 พฤศจิกายน พ.ศ. 2565
พายุมีกำลังมากที่สุด

ชื่อ: ฟีโอนา
 • ลมแรงสูงสุด: 130 ไมล์/ชม. (215 กม./ชม.) (เฉลี่ย 1 นาที)
 • ความกดอากาศต่ำที่สุด: 932 มิลลิบาร์ (hPa; 27.52 inHg)
 
สถิติฤดูกาล
พายุดีเปรสชันทั้งหมด: 16 ลูก
พายุโซนร้อนทั้งหมด: 14 ลูก
พายุเฮอริเคน: 8 ลูก
พายุเฮอริเคนขนาดใหญ่ (ระดับ 3 ขึ้นไป): 2 ลูก
ผู้เสียชีวิตทั้งหมด: มากกว่า 337 คน
ความเสียหายทั้งหมด: > 12.0425 หมื่นล้านดอลลาร์สหรัฐ (ค่าเงิน USD ปี 2022)
 
ฤดูพายุเฮอริเคนแอตแลนติก 2563, 2564, 2565, 2566, 2567
ฤดูพายุเฮอริเคนแอตแลนติก พ.ศ. 2565 คือช่วงของฤดูกาลในอดีตที่เคยมีการก่อตัวของพายุหมุนเขตร้อนในซีกโลกเหนือของมหาสมุทรแอตแลนติก ฤดูกาลอย่างเป็นทางการนั้นเริ่มนับในวันที่ 1 มิถุนายน พ.ศ. 2565 และสิ้นสุดในวันที่ 30 พฤศจิกายน พ.ศ. 2565 วันเหล่านี้เป็นขอบระยะเวลาตามประวัติศาสตร์ที่จะมีพายุก่อตัวขึ้นมากที่สุดในแอ่งแอตแลนติก (กว่าร้อยละ 97) ศูนย์เฮอริเคนแห่งชาติ (NHC) จะออกออกภาพรวมลมฟ้าอากาศเขตร้อนทั่วไปในวันที่ 15 พฤษภาคม พ.ศ. 2565 ซึ่งนับเป็นช่วงสองอาทิตย์ก่อนฤดูกาลจะเริ่มต้นขึ้น
พายุ > พายุดีเปรสชันเขตร้อนอีเลฟเวน

ช่วงตันของวันที่ 21 กันยายน ศูนย์เฮอริเคนแห่งชาติได้เริ่มติดตามคลื่นอากาศในเขตร้อน (tropical wave) ที่มีความเป็นไปได้ในการพัฒนาตัวซึ่งอยู่ทางด้านตะวันตกเฉียงใต้เฉตะวันตกของหมู่เกาะกาบูเวร์ดี ต่อมาคลื่นอากาศดังกล่าวได้ก่อตัวขึ้นเป็นหย่อมความกดอากาศต่ำในวันเดียวกันนั้น แต่ความแปรปรวนนั้นยังคงจมตัวอยู่ภายในสภาพแวดล้อมที่มีอากาศแห้งประกอบกับลมระดับบนที่ไม่เอื้ออำนวย และมีการจัดระบบเล็กน้อยจนถึงไม่มีเลยในช่วงหลายวันต่อมา ขณะที่ระบบอยู่บริเวณมหาสมุทรแอตแลนติกตอนกลาง จนวันที่ 26 กันยายน การพาความร้อนรอบหย่อมความกดอากาศต่ำเริ่มค่อย ๆ แสดงสัญญาณของการจัดระบบขึ้น และในที่สุดก็ได้ก่อตัวขึ้นเป็นพายุดีเปรสชันเขตร้อนในวันที่ 28 กันยายน เวลา 15:00 UTC แต่แม้จะมีการพาความร้อนระดับลึกขึ้นในชั่วข้ามคืน แต่ตัวพายุดีเปรสชันเขตร้อนก็ยังคงมีการจัดระบบที่ย่ำแย่ในวันที่ 29 กันยายน และเริ่มที่จะเสื่อมกำลังลง ต่อมาในเวลา 21:00 UTC พายุได้สลายตัวเป็นหย่อมความกดอากาศต่ำที่หลงเหลือนอกเขตร้อน
รายชื่อพายุ

ชุดรายชื่อต่อไปนี้ใช้เป็นชื่อสำหรับพายุที่ก่อตัวขึ้นในมหาสมุทรแอตแลนติกเหนือในปี พ.ศ. 2565 รายชื่อที่ไม่ถูกถอนจากรายการจะถูกนำมาใช้อีกครั้งในฤดูกาล 2571 โดยรายการรายชื่อนี้เป็นรายการเดียวกันกับที่เคยใช้ไปในฤดูกาล 2559 เว้นแต่ มาร์ติน และ โอเวน ซึ่งเป็นชื่อที่ถูกนำมาทดแทน แมตทิว และ ออตโต ซึ่งถูกถอนไปตามลำดับ
| 0 | 1 | 2 |
| --- | --- | --- |
|  อเล็กซ์  บอนนี  คอลิน  แดเนียลล์  เอิร์ล  ฟีโอนา  แกสตัน |  เฮอร์มีน  เอียน  จูเลีย  คาร์ล  ลีซา  มาร์ติน  นิโคล |  โอเวน (ยังไม่ใช้)  เปาลา (ยังไม่ใช้)  ริชาร์ด (ยังไม่ใช้)  แชรี (ยังไม่ใช้)  โทไบอัส (ยังไม่ใช้)  วีร์ฌีนี (ยังไม่ใช้)  วอลเตอร์ (ยังไม่ใช้) |
ดูเพิ่ม

สถานีย่อยพายุหมุนเขตร้อน
พายุหมุนเขตร้อนใน พ.ศ. 2565
พายุเฮอริเคนแอตแลนติก
ฤดูพายุเฮอริเคนแปซิฟิก พ.ศ. 2565
ฤดูพายุไต้ฝุ่นแปซิฟิก พ.ศ. 2565
ฤดูพายุไซโคลนมหาสมุทรอินเดียเหนือ พ.ศ. 2565
ฤดูพายุไซโคลนมหาสมุทรอินเดียตะวันตก-ใต้: 2564–2565, 2565–2566
ฤดูพายุไซโคลนภูมิภาคออสเตรเลีย: 2564–2565, 2565–2566
ฤดูพายุไซโคลนแปซิฟิกใต้: 2564–2565, 2565–2566
แหล่งข้อมูลอื่น

ศูนย์เฮอริเคนแห่งชาติ (อังกฤษ)
การคาดหมายลมฟ้าอากาศเขตร้อนเขตแอตแลนติกของศูนย์เฮอริเคนแห่งชาติ (อังกฤษ)
แนวทางการวิเคราะห์ความเป็นไปได้ของการก่อกำเนิดพายุหมุนเขตร้อน (อังกฤษ)
| ฤดูพายุเฮอริเคนแอตแลนติก พ> ศ. 2560–2569 |
| --- | --- |
ก่อนหน้า: 2559 · 2560 · 2561 · 2562 · 2563 · 2564 · 2565 · 2566 · 2567 · 2568 · 2569 · ต่อไป: 2570
ซารีว็อน

| ซารีว็อน 사리원시 |
| --- | --- |
นคร
การถอดเสียงภาษาเกาหลี
 • โชซ็อนกึล: 사리원시
 • ฮันจา: 沙里院市
 • แมกคูน-ไรซ์ชาวเออร์: Sariwŏn-si
 • อักษรโรมันปรับปรุง: Sariwon-si
ตามเข็มนาฬิกาจากด้านบน: ทิวทัศน์ของนครซารีว็อน, ถนนในซารีว็อน โรงละครจังหวัดฮวังแฮเหนือ วัดซ็องบุล หมู่บ้านพื้นเมืองซารีว็อน
แผนที่จังหวัดฮวังแฮเหนือแสดงที่ตั้งของซารีว็อน (เน้นสีส้ม)

ซารีว็อนที่ตั้งภายในประเทศเกาหลีเหนือ
พิกัด: 38°30′28″N 125°45′16″E﻿ / ﻿38.50778°N 125.75444°E﻿ / 38.50778; 125.75444
ประเทศ:  เกาหลีเหนือ
จังหวัด: ฮวังแฮเหนือ
พื้นที่
 • ทั้งหมด: 187.91 ตร.กม. (72.55 ตร.ไมล์)
ประชากร (ค.ศ. 2008)
 • ทั้งหมด: 307,764 คน
ภาษาถิ่น
 • ภาษาถิ่น: ฮวังแฮ
เขตเวลา: UTC+9 (เวลาเปียงยาง)
ซารีว็อน (เกาหลี: 사리원시, 沙里院市) เป็นนครในจังหวัดฮวังแฮเหนือ ประเทศเกาหลีเหนือ เป็นเมืองหลวงและเมืองที่ใหญ่ที่สุดของจังหวัดฮวังแฮเหนือ มีประชากรอาศัยราว 307,764 คน
การคมนาคม

ซารีว็อนมีรถไฟให้บริการที่สถานีซารีว็อนช็องนย็อน และสถานีช็องบัง ในสายพย็องบู
เมืองพี่น้อง

ลาฮอร์ ประเทศปากีสถาน
ราฟาเอล ลารา กราฮาเลส (Rafael Lara Grajales) ประเทศเม็กซิโก
เซแกชแฟเฮร์วาร์ ประเทศฮังการี
แหล่งข้อมูลอื่น

Information about the potassic/potash fertilizer complex
Basic statistics about Sariwon เก็บถาวร 2005-12-03 ที่ เวย์แบ็กแมชชีน
News about Sariwon's pediatric hospital เก็บถาวร 2006-06-28 ที่ เวย์แบ็กแมชชีน
Photo of entrance to the city
Photo of a street scene
Photo of a street scene
City profile of Sariwon
Folk Street in Sariwon picture album at Naenara
38°30′23″N 125°45′35″E﻿ / ﻿38.50639°N 125.75972°E﻿ / 38.50639; 125.75972
| ด ค กนครในประเทศเกาหลีเหนือ |
| --- | --- |
นครปกครองโดยตรง:  เปียงยาง 
นครพิเศษ:  ราซ็อน  นัมโพ  แคซ็อง 
นครที่เป็นเมืองหลวงของจังหวัด:  ช็องจิน  แฮจู  ฮัมฮึง  ฮเยซัน  คังกเย  พย็องซ็อง  ซารีว็อน  ชินอึยจู  ว็อนซัน 
นคร:  อันจู  ช็องจู  ฮเวรย็อง  ฮุยช็อน  แคช็อน  คิมแช็ก  คูซ็อง  มันโพ  มุนช็อน  ชินโพ  ซ็องนิม  ซุนช็อน  ทันช็อน  ท็อกช็อน
ก้าวข้ามรักต่างสายพันธุ์

Japanese manga series
| --- | --- |
ก้าวข้ามรักต่างสายพันธุ์
キミと越えて恋になる (Kimi to Koete Koi ni Naru)
ชื่อภาษาอังกฤษ: With You, Our Love Will Make It Through
แนว: ก้าวผ่านวัย ดรามา วีรคติ
มังงะ
เขียนโดย: Chihiro Yuzuki
สำนักพิมพ์: ชูเอชะ
สำนักพิมพ์ภาคภาษาไทย: รักพิมพ์
ในเครือ: Margaret Comics
นิตยสาร: Manga Mee
กลุ่มเป้าหมาย: โชโจะ
ตีพิมพ์ตั้งแต่: 19 พฤษภาคม พ.ศ. 2564 – ปัจจุบัน
จำนวนเล่ม: 8
อนิเมะโทรทัศน์
กำกับโดย: ชิน อิตางากิ ฮิโรมิ คิมูระ
เขียนบทโดย: ชิน อิตางากิ
ดนตรีโดย: อากิโยชิ ยาสุดะ
สตูดิโอ: มิลเลเปนซี
ถือสิทธิ์โดย: รีโมว์
ฉาย:  ไตรมาสที่ 4 พ.ศ. 2568  –  กำหนดการ
ก้าวข้ามรักต่างสายพันธุ์ (キミと越えて恋になる, Kimi to Koete Koi ni Naru) เป็นซีรีส์มังงะญี่ปุ่น เขียนและวาดภาพโดย Chihiro Yuzuki เริ่มตีพิมพ์บนเว็บไซต์บริการ Manga Mee ของชูเอชะ ในเดือนพฤษภาคม พ.ศ. 2564 ซีรีส์อนิเมะโทรทัศน์ผลิตโดยสตูดิโอมิลเลเปนซี มีกำหนดออกอากาศในไตรมาสที่ 4 ปี พ.ศ. 2568
สื่อ > มังงะ

เขียนและวาดภาพโดย Chihiro Yuzuki ก้าวข้ามรักต่างสายพันธุ์ เริ่มตีพิมพ์บนเว็บไซต์บริการมังงะ Manga Mee ของชูเอชะ เมื่อวันที่ 19 พฤษภาคม พ.ศ. 2564 บทต่าง ๆ ได้รับการรวบรวมเป็นเล่มทังโกบง เจ็ดเล่ม ณ เดือนสิงหาคม พ.ศ. 2567
มังงะมีลิขสิทธิ์ในประเทศไทยโดยสำนักพิมพ์รักพิมพ์ โดยประกาศลิขสิทธิ์เมื่อวันที่ 25 มีนาคม พ.ศ. 2567
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  24 ธันวาคม พ.ศ. 2564 | 978-4-08-844571-7 | 26 เมษายน พ.ศ. 2567 | 978-616-614-002-6 |
| 2 |  23 มิถุนายน พ.ศ. 2565 | 978-4-08-844653-0 | 11 กันยายน พ.ศ. 2567 | 978-616-614-168-9 |
| 3 |  25 พฤศจิกายน พ.ศ. 2565 | 978-4-08-844657-8 | — | — |
| 4 |  25 เมษายน พ.ศ. 2566 | 978-4-08-844745-2 | — | — |
| 5 |  25 กันยายน พ.ศ. 2566 | 978-4-08-844831-2 | — | — |
| 6 |  25 มีนาคม พ.ศ. 2567 | 978-4-08-843013-3 | — | — |
| 7 |  23 สิงหาคม พ.ศ. 2567 | 978-4-08-843042-3 | — | — |
| 8 |  23 มกราคม พ.ศ. 2568 | 978-4-08-843097-3 | — | — |
สื่อ > อนิเมะ

มีการประกาศสร้างซีรีส์อนิเมะโทรทัศน์เมื่อวันที่ 15 มกราคม พ.ศ. 2568 ผลิตโดยสตูดิโอมิลเลเปนซี กำกับโดยชิน อิตางากิและฮิโรมิ คิมูระ เขียนบทโดยอิตางากิ ออกแบบตัวละครโดยคิมูระ และเพลงประกอบโดยอากิโยชิ ยาสุดะ มีกำหนดออกอากาศในไตรมาสที่ 4 พ.ศ. 2568 โดยรีโมว์ ได้ลิขสิทธิ์เรื่องนี้
แหล่งข้อมูลอื่น

เว็บไซต์ทางการมังงะ (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
ก้าวข้ามรักต่างสายพันธุ์ (มังงะ) ที่เครือข่ายข่าวอนิเมะ
วัดดอนมูลชัย

| วัดดอนมูลชัย |
| --- | --- |

ชื่อสามัญ: วัดดอนมูลชัย, วัดสันป่าข่อย,วัดนอก
ที่ตั้ง: ตำบลหัวเดียด อำเภอเมืองตาก จังหวัดตาก
ประเภท: วัดราษฎร์
นิกาย: มหานิกาย
เจ้าอาวาส: พระครูประโชติรัตนากร,ดร. (ไพโรจน์ รตนโชโต) เจ้าคณะตำบลหัวเดียด
 สถานีย่อยพระพุทธศาสนา
วัดดอนมูลชัย  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวเดียด อำเภอเมืองตาก จังหวัดตาก
วัดดอนมูลชัยสร้างขึ้นเมื่อ พ.ศ. 2434 เดิมชาวบ้านเรียกกันว่า วัดสันป่าข่อย เนื่องจากมีต้นข่อย อยู่เป็นจำนวนมากและเป็นที่ลุ่มน้ำขัง ต่อมาชาวบ้านได้ช่วยกันปรับพื้นที่ โดยนำทรายมาถมให้สูงขึ้น จึงให้มีนามว่า "วัดดอนมูลชัย" อย่างไรก็ตามจากจารึกอักษรธรรมล้านนาและอักษรไทยระบุปีที่สร้างวัดว่า "ครูบาเปิ้นท่านได้สร้างวัดเมื่อพระพุทธศักราช 2438 และได้สร้างกำแพงเมื่อพระพุทธศักราช 2466" วัดได้รับพระราชทานวิสุงคามสีมาเมื่อวันที่ 13 สิงหาคม พ.ศ. 2490
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2498 และกุฎิสงฆ์ จำนวน 4 หลัง เป็นอาคารไม้ชั้นเดียว 3 หลัง เป็นตึกคอนกรีต 2 ชั้น 1 หลัง และหอไตรได้ย้ายมาอยู่บนบก โบราณวัตถุที่สำคัญ ได้แก่ ภาพเขียนพระเวสสันดรชาดกบนแผ่นไม้ยุค พ.ศ. 2465 ปัจจุบันติดอยู่บนหอสวดมนต์ และมีหีบธรรมอยู่ในหอสวดมนต์ บรรจุคัมภีร์โบราณและพับสา มีอยู่ 5 หีบ
ลำดับเจ้าอาวาส

ครูบาเปิ้ล เจ้าอาวาสรูปแรกของวัดดอนมูลชัย เป็นผู้ริเริ่มสร้างวัดดอนมูลชัย (วัดสันป่าข่อย) ร่วมกับชาวบ้านตำบลเดียด เมื่อปี 2435
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1 | ครูบาเปิ้น | 2439 | - | 2469 |  |
| 2 | ครูบาจอม | 2469 | - | 2475 |  |
| 3 | พระอธิการบุญนำ ธมฺมธโร | 2475 | - | 2496 |  |
| 4 | พระครูสันทัดสุตการ (ครูบาเลื่อน อาจาโร) | 2496 | - | 2522 | อดีตเจ้าคณะตำบลในเมือง เขต 2 |
| 5 | พระอธิการสะอาด กิตฺติญาโณ | 2522 | - | 2525 |  |
| 6 | พระอธิการคำมูล เขมจิตฺโต | 2525 | - | 2532 | อดีตเจ้าคณะตำบลในเมือง เขต 2 |
| 7 | พระอุเทน วรธมฺโม | 2532 | - | 2533 | รักษาการเจ้าวาส |
| 8 | พระครูประโชติรัตนากร,ดร. (ไพโรจน์ รตนโชโต) | 2533 | - | ปัจจุบัน | เจ้าคณะตำบลหัวเดียด |
หวัง อีปั๋ว

| หวัง อีปั๋ว |
| --- | --- |
王一博
หวังเข้าร่วมงานแฟนมีตติ้งในปี 2561
เกิด:  (1997-08-05) 5 สิงหาคม ค.ศ. 1997 (27 ปี) ลั่วหยาง มณฑลเหอหนาน, ประเทศจีน
ศิษย์เก่า: โรงเรียนพหุศิลป์ฮันลิม
อาชีพ: นักแสดง นักเต้น นักร้อง แร็ปเปอร์ นักแข่งจักรยานยนต์มืออาชีพ
ส่วนสูง: 183 เซนติเมตร (6 ฟุต 0 นิ้ว)
อาชีพทางดนตรี
แนวเพลง: เคป็อป ซีป็อป
เครื่องดนตรี: ร้องนำ
ช่วงปี: 2014–ปัจจุบัน
ค่ายเพลง: เยฺว่หฺวาเอนเตอร์เทนเมนต์
สมาชิกของ: ยูนิก
 นักดนตรี
หวัง อีปั๋ว (จีน: 王一博; พินอิน: Wáng Yībó; เกิด 5 สิงหาคม ค.ศ. 1997) เป็นนักแสดง นักเต้น นักร้อง แร็ปเปอร์ และมืออาชีพชาวจีน นักแข่งจักรยานยนต์ทางเรียบ เขาเปิดตัวในฐานะสมาชิกของวงบอยแบนด์เกาหลีใต้-จีนชื่อ ยูนิก ในปี ค.ศ. 2014 ในบทบาทนักแสดง เขามีชื่อเสียงจากการแสดงซีรีส์โทรทัศน์เรื่อง เช่น Love Actually (2017) Gank Your Heart (2019) The Untamed (2019), Legend of Fei (2020), ลั่วหยาง (2021) และ Being a Hero (2022) หวัง อีปั๋ว เปิดตัวเข้าสู่วงการภาพยนตร์ในฐานะนักแสดงนำปี ค.ศ. 2023 ด้วยภาพยนตร์ 3 เรื่องได้แก่ Hidden Blade, Born to Fly และ One and Only หวัง อีปั๋ว มีรายชื่อติดการจัดอันดับรายการ Forbes China Celebrity 100 เป็นประจำ และเคยติดอันดับ 2 ในปี ค.ศ. 2021
หวัง อีปั๋ว เปิดตัวเป็นสมาชิกวงดนตรีชายล้วนสัญชาติจีน-เกาหลีใต้ชื่อ ยูนิก (UNIQ) ต่อมาได้ผันเข้าสู่วงการแสดง โดยผลงานที่โดดเด่น ได้แก่ ละครเรื่อง สู่ฝันเส้นขอบฟ้า (陪你到世界之巅) ที่ส่งให้ได้รับรางวัล "Golden Eagle Award" สาขานักแสดงนำชายยอดนิยม ซึ่งเป็น 1 ใน 3 รางวัลอันทรงเกียรติของประเทศจีน ซีรีส์ Love Actually (2017) ที่มียอดวิวกว่าหมื่นล้าน และเรตติ้งสูงสุดถึง 4.42 ภาพยนตร์โค่นคมพยัคฆ์ (无名) ซึ่งส่งให้เขาได้เข้าชิงรางวัล Golden Rooster ครั้งที่ 36 ซึ่งเป็นรางวัลใหญ่สาขาภาพยนตร์ของจีน และยังเป็นภาพยนตร์ประเภทสงครามสายลับของจีนที่ทำรายได้สูงสุดในอเมริกาเหนือ นอกจากนี้ หวัง อีปั๋ว ยังมีผลงานละครชุดสืบเนื่องอีกหลายเรื่อง ได้แก่ ปรมาจารย์ลัทธิมาร (陈情令) โดยรับบท หลานวั่งจี และนางโจร (有翡) โดยรับบท เซี่ยอวิ่น ตำนานลั่วหยาง (风起洛阳) และฮีโร่ล่าทรชน (冰雨火) โดยรับบทเฉินอวี่ รวมทั้งมีผลงานภาพยนตร์ชื่อดัง เช่น ปฏิบัติการจ้าวเวหา (长空之王) ซึ่งเป็นภาพยนตร์ที่มียอดจองบัตรเกิน 10 ล้านหยวนเร็วที่สุดในประวัติศาสตร์วงการภาพยนตร์จีน และสเต็ปกล้าท้าฝัน (热烈) นอกจากนี้ ในปี 2022 หวัง อีปั๋ว ยังได้รับเกียรติให้เป็น 1 ในคณะกรรมการตัดสินรางวัลภาพยนตร์อันทรงเกียรติ ในสาขาหนังสั้น และสารคดีด้วย
นอกจากผลงานด้านการแสดงแล้ว หวัง อีปั๋ว ยังมีความสามารถที่โดดเด่น เช่น เป็นพิธีกร และนักกีฬาจักรยานยนต์อาชีพทีม Yamaha Man Lee TaT โดยในปี 2019 หวัง อีปั๋ว ชนะรางวัลที่ 1 การแข่งขันจักรยานยนต์ทางเรียบ Asia Road Racing Championship (ARRC) ด้วย
หวัง อีปั๋ว เป็นที่รู้จักในวงกว้างจากผลงานเต้นที่ยอดเยี่ยม โดยเป็นกัปตันทีมแชมป์รายการ Street Dance of China ถึง 2 สมัยซ้อน ในปี 2020 นิตยสาร ฟอบส์ (Forbes) ยังจัดให้อยู่ในอันดับที่ 2 ในบรรดาชาวจีนผู้มีชื่อเสียง 100 คน
ประวัติ > วัยเด็ก 1997-2013

หวัง อีปั๋ว เกิดเมื่อวันอังคารที่ 5 สิงหาคม ค.ศ. 1997 ในลั่วหยาง เหอหนาน จีน เริ่มเต้นแต่เด็ก และได้ร่วมประกวดเต้นไอบีดี (IBD) ใน ค.ศ. 2011 ขณะที่เรียนมัธยมศึกษาปีที่ 2 จนได้เป็นหนึ่งในยอดนักเต้นฮิปฮอป 16 คน ต่อมา ได้เป็นเด็กฝึกหัดของเยฺว่หฺวาเอนเตอร์เทนเมนต์ (乐华娱乐)